1983D0247 — ET — 09.12.1997 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 11. mai 1983, metsanduse ja metsatööstuse ühenduse poliitika komitee moodustamise kohta (83/247/EMÜ) (EÜT L 137, 26.5.1983, p.31)

Muudetud:

Euroopa Liidu Teataja No page date ►M1 KOMISJONI OTSUS, 9. detsember 1997, L 346 95 17.12.1997









▼B

KOMISJONI OTSUS,

11. mai 1983,

metsanduse ja metsatööstuse ühenduse poliitika komitee moodustamise kohta

(83/247/EMÜ)







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut ning arvestades, et: ning arvestades, et: elu- ja töötingimuste pidev parandamine ning majandustegevuse harmooniline areng liikmesriikides on Euroopa Majandusühenduse eesmärgid; puidu tootmise tööstuslikul töötlemisel põhinevad majandustegevused võivad aidata kaasa nende eesmärkide saavutamisele, võttes arvesse nende tegevuste arengupotentsiaali ja praegusi raskusi; neid raskusi tuleks uurida ja lahendada mitte eraldi, vaid vastastikustes suhetes; nende eesmärkide saavutamist võib aidata tihe ja jätkuv koostöö asjaomaste majandussektorite vahel komisjoni talituste juba tehtud töö ning eelkõige nõukogu teatise alusel, milles on esitatud ühenduse tegevusprogramm seoses metsanduse ja metsatööstusega; kõige kohasem viis selliste kontaktide loomiseks on komisjoni egiidi all ühenduse poliitika nõuandekomitee loomine metsanduse ja metsatööstuse osas, kus need sektorid on esindatud; lisaks sellele tuleks sätestada asjatundjate kohalolek komitees, kes saaksid komitees jagada oma tehnilisi oskusi ja teadmisi puidutööstusest ühenduse tasandil, ON VASTU VÕTNUD JÄRGMISE OTSUSE:







▼M1

Artikkel 1

Käesolevaga moodustatakse komisjoni egiidi all ühenduse poliitika nõuandekomitee metsanduse ja metsatööstuse osas, edaspidi “komitee”. Komitee koosneb Euroopa metsatööstuse organisatsioonide esindajatest.

Artikkel 2

Komitee annab komisjoni taotlusel või omal algatusel komisjonile nõu ühenduse poliitika tööstuslikes aspektides, mis mõjutavad metsatööstust ja metsandust ning ka turu ja muudes majanduskaalutlustes, mis mõjutavad metsandustooteid ühenduses või nõudmist nende järele.

Artikkel 3

Komitee koosneb 23 liikmest:

— viis liiget, kes esindavad metsandussektorit,

— kuus liiget, kes esindavad mehaanilist puidutööstust,

— kuus liiget, kes esindavad tselluloosi, paberi ja papi tootmist ning töötlevat tööstust,

— kuus liiget, kes esindavad trüki- ja kirjastustööstust.

▼B

Artikkel 4

Komisjon määrab komitee liikmed, olles pidanud nõu asjaomaste tööstussektoritega.

▼M1

Artikkel 5

Komitee liikmete ametiaeg on kaks aastat ja neid võib komisjoni heakskiidu korral üks kord ametisse tagasi nimetada. Kaheaastase ametiaja lõppedes jäävad komitee liikmed ametisse, kuni nad asendatakse või uuesti ametisse nimetatakse.

Liikme ametiaeg lõpeb enne kahte aastat tema pensionilejäämise või surma korral.

Liige asendatakse tema ülejäänud ametiajaks artiklis 4 ettenähtud korras.

Liikmete töö ei ole tasustatud.

Artikkel 6

Komisjon teeb liikmete loetelu teatavaks, avaldades selle Euroopa Ühenduste Teatajas.

▼B

Artikkel 7

Komitee eesistuja on komisjoni esindaja.

Artikkel 8

Eesistuja võib kutsuda mis tahes isiku, kellel on päevakorras olevas küsimuses eriteadmised, osalema komitee ja artiklis 9 osutatud töörühmade töös eksperdina.

Eksperdid võtavad osa üksnes selle küsimuse arutamisest, mille jaoks neid kutsuti.

Artikkel 9

Komitee võib luua töörühmi.

▼M1

Artikkel 10

1. Komitee ja töörühmad kutsub kokku eesistuja. Komitee koosolekud toimuvad komisjoni peakontoris.

2. Komisjoni talituste esindajatel on õigus osaleda komitee ja selle töörühmade koosolekutel.

▼B

Artikkel 11

Komitee aruteludele ei järgne hääletust.

Komitee arvamuse taotlemisel võib komisjon määrata selle esitamise tähtaja.

Artikkel 12

Ilma et see piiraks asutamislepingu artikli 214 sätete kohaldamist, ei tohi komitee liikmed avalikustada neile komitee või selle töörühmade töös osalemise käigus teatavaks saanud informatsiooni, kui eesistuja on teatanud, et arvamus või esitatud küsimus on konfidentsiaalne.

Sel juhul osalevad kõnealusel koosolekul ainult komitee liikmed ja komisjoni esindajad.

Artikkel 13

Käesolev otsus jõustub Euroopa Ühenduste Teatajas avaldamise päeval.